**ΔΕΛΤΙΟ ΤΥΠΟΥ**

**Το Κέντρο Πολιτισμού της Περιφέρειας Κεντρικής Μακεδονίας,**

διοργανώνει την παιδική θεατρική παράσταση

**«Ταξίδι στο Βόρειο Πόλο»**

Βασισμένο στο παραμύθι του Ευγένιου Τριβιζά «Ο Χιονάνθρωπος και το κορίτσι»

από την Θεατρική Ομάδα Εξαιρέσεις

**Κυριακή 10** και **Κυριακή 17 Δεκεμβρίου 2017** και ώρα **12:00**

στο Πολιτιστικό Κέντρο **«Αλέξανδρος»** (Εθνικής Αμύνης 1)

**ΕΙΣΟΔΟΣ ΕΛΕΥΘΕΡΗ**

**Αντί εισιτηρίου θα συλλέγονται: τρόφιμα μακράς διαρκείας,**

**χαρτικά – απορρυπαντικά – είδη προσωπικής υγιεινής**

**υπέρ της «ΑΡΩΓΗΣ ΘΕΣΣΑΛΟΝΙΚΗΣ»**

****

**Λίγα λόγια για το έργο:**

Ο Τουρτούρι, ένας χιονάνθρωπος, υπόσχεται στο κορίτσι που τον έφτιαξε να μη λιώσει ποτέ. Γι’αυτό, ξεκινά ένα μεγάλο κι επικίνδυνο ταξίδι για το Βόρειο Πόλο. Θα περάσει από τη χώρα των ψωνιστών ανθρώπων που δίνουν αξία μόνο στο χρήμα και την κατανάλωση. Θα παγιδευτεί στην χώρα των λασπανθρώπων που εχθρεύονται την καλοσύνη και την ομορφιά της ζωής. Θα περιπλανηθεί στην πολιτεία των ανθρώπων με τα κίτρινα καπέλα που με τους παράλογους νόμους της καταπιέζει και περιορίζει την ελευθερία των πολιτών της… Για να γλιτώσει από τον Καπελονόμο της Κιτρινοχώρας θα κρυφτεί μέσα σε ένα ψυγείο, ειδική παραγγελία του αυτοκράτορα της Παταρογονίας για να κλείνει μέσα σ’αυτό τους πιγκουίνους της προσωπικής του ακολουθίας όταν κάνουν αταξίες. Θα καταφέρει να φτάσει στο Βόρειο Πόλο και , άραγε, υπάρχει ο «Βόρειος Πόλος»; Θα τηρήσει την υπόσχεσή του να ζήσει για πάντα και να μη λιώσει ποτέ; Το «ποτέ» είναι πιο μεγάλο από το «πάντα» ή πιο μικρό;

**Σκηνοθεσία:** Νικόλας Λαμπάκης

**Σκηνικά-Κουστούμια:** Γαβριήλ Αθανασιάδης

**Οργάνωση παραγωγής:** Αντωνία Μπουγέλη

**Παίζουν (με σειρά εμφάνισης):** Βασίλης Παπαχρήστος, Κωνσταντίνος Κούτρης, Νεκταρία Τσοπανέλη, Μαρία Μαντζανά, Παναγιώτης Σιδεράς, Μάγδα Βουκελάτου, Αγγέλα Παπάζογλου, Λευτέρης Τραχανίδης, Καλυψώ Μπαλκατζοπούλου, Παναγιώτης Μέγγουλης

ΔΙΟΡΓΑΝΩΣΗ:



ΧΟΡΗΓΟΙ ΕΠΙΚΟΙΝΩΝΙΑΣ: **  ** ****           

|  |  |
| --- | --- |
|  |  |